Kuusalu KK Hoolekogu koosoleku protokoll nr.4
2021/2022 õppeaastal

Hoolekogu koosolek 30.03.2022 kl. 18:00-20:06
Koosolek toimus koolis ja MS Teams’i keskkonnas.

Hoolekogu põhiliikmete koosseis:
Indrek Link (hoolekogu esimees)
Joosep Mürk (õpilaste esindaja)
Anu Kirsman (koolipidaja esindaja)
Heleri Paiste (õpetajate esindaja)
Ilvard Eeriksoo (õpetajate esindaja)
Reedik Raudla (lapsevanemate esindaja)
Kaisa Välk (lapsevanemate esindaja)
Tanel Tomson (lapsevanemate esindaja)
Triinu Rebane (kooli toetava organisatsiooni esindaja)
Erle Kuusik (lapsevanemate esindaja)

MS Teams’i keskkonnas osalejad: eraldi nimekiri
Hoolekogu põhiliikmete koosseisust puudus: 
Triinu Rebane

Osalejad:
Kristi Tarik (koolijuht)
Kreete Tammaru (arendusjuht)
Priit Mae, Jaana Peterson, Ingrid Pärna, Anti Niit, Arko Okk (lapsevanemate esindajad)




Koosoleku päevakord:
1. Hoolekogule uue esimehe valimine (hoolekogu põhiliikmed)
2. Kuusalu VV vastus seoses koolitranspordiga tõstatatud küsimusega (VV esindaja). 
3. Koolikottide raskus (direktor)
4. Vastus hoolekogu pöördumisele 
5. Muud küsimused:
- Probleem koolivara lõhkumisega (direktor)
- Õpilastele töötubade päev, kuhu kool soovib kaasata vanemaid (direktor)
- Info ettevõtluspäeva osas (direktor)


1. Hoolekogule uue esimehe valimine (hoolekogu põhiliikmed) 
Indrek Link esitas HK esimehe kohalt loobumise avalduse seoses liigse koormusega. Ettepanek valida uus HK esimees. Kandidaadiks esitati aseesimees Tanel Tomson.
Otsus: HK uue esimehe valib HK põhikoosseis eraldi koosolekul. Indrek Link saadab kutse.

2. Koolijuhi ülevaade
1) Covid-19  – testimine kaks korda nädalas, ca 0-3 positiivset pidevalt
2) Ukraina – töötab üks Ukraina õpetaja ja õpib viis last; igal lapsel on oma tunniplaan; kõik sujub, koostöö huviringidega. 
3) Lõpuaktused – üleminekuklasside lõpuaktused toimuvad reedel, 10.juunil; 13.juunil – e-õppe päev.
4) Õpilaste ebasobiv käitumine, koolivara lõhkumine – süüdlased on kätte saadud ja rahaliselt on lõhkumised kompenseeritud, käib töö käitumise muutumiseks – väga tänuväärt on Koolijuhi kohtumised probleemsete vanuserühmadega klassikomplektide kaupa. Karistuseks – käskkirjad, vanemad kooli, kahjude kompenseerimine.
E.Kuusik: lõhkujad ja nende vanemad võiks parandada ise, nii distsiplineerib rohkem. 
K.Tarik: olen nõus, kuid on ka teatud asju, millel on garantii ning parandamine tuleb tellida.
5) Täpitiiva võimaluste nautimine
Küsimus K.Kaisel: Üles kerkinud teema, et Täpitiivas on klassis kenasti reguleeritavad toolid, aga lauad mitte reguleeritavad. Pikemad lapsed peavad veel paar aastat istuma juba täna liiga madala laua taga. Kool võiks sellele mõelda ja planeerida eelarvet. 
K.Tarik: osasid laudu-toole saab reguleerida, osasid mitte. 
J.Mürk: koolipinkidest rääkides infoks, et pikemad poisid ei mahuta jalgu laua alla õp. Lõokese klassis (vanas tiivas)
J.Mürk: uue garderoobi kasutamisel on trepist laskudes lae betoontala sedavõrd madal, et 1.90 inimene saab pea ära lüüa
K.Tarik: lisaks ohutusmärgisele paigaldatakse pehmendus, ehituse ajal sellega tegeleti, kuid paremat lahendust ei leitud   
T.Tomson: kas Täpitiivas on kord, et I korruse lapsed ei või II korrusele minna (väidetavalt olla õpetaja keelanud)
K.Tarik: sellist kehtivat korraldust kindlasti ei ole   

6) Kooli toitlustuse ümberkorralduse võlud ja valud – lastele meeldib, et saab valida ja sobivalt võtta, jäädakse istuma vahetunni lõpuni. Negatiivse poole pealt – toidu saamiseks läheb kauem aega; selle paranduseks saavad 5.-8.kl ja 9.-12.kl õpilased teisipäeviti ja neljapäeviti vahetundi 5min varem. Järjekorra kestvust on koolijuht jälginud, see on ca 6-7min. Vahetundide muudatused tulevad uuest õppeaastast. 
Küsimus: millal oliivi varud otsa saavad? K.Tarik: menüü on kooli kodulehel ja sealt saab lapsevanem jälgida. J.Mürk: tegelikkuses ei ole oliive väga tihti toidus. 
Küsimus: kas tekib järjekord nõude ära viimisel? K.Tarik: Enamasti mitte.
Küsimus: osad algklasside lapsed ei jõua pika järjekorra tõttu sööma. K.Tarik: Järjekord on alguses pikk, aga liigub väga kiiresti, kindlasti jõuavad kõik lapsed kõhu täis süüa.
Ettepanek: algklassides kontrollib klassijuhataja kas kõik lapsed jõuavad sööma, vajadusel käib koos klassiga söömas  

7) Moodulklasside demonteerimine – algab 04.aprillil; kool saab hakkama ilma nende lisaklassideta.
8) Tulemused olümpiaadidel ja spordivõistlustel – mitmetelt on toodud auhinnalisi kohti.
9) Uuringud koolis 2022.a. – PISA, Kodanikuharidus, rahuolu uuring jne
10) Uue õppeaasta planeerimine – otsime eesti keele ja matemaatika õpetajaid, algklasside õpetajate vajadus sõltub, mitu esimest klassi moodustada tuleb.

3. Kuusalu VV vastus seoses koolitranspordiga tõstatatud lapsevanema pöördumisele – Peeter Narusk VV juhtiv kommunaalteenuste spetsialist):
Lapsevanem Arko Okk tõstatas (novembris) küsimuse liini nr.10 hilinemiste ja liiga väikese bussi kohta. A.Okk’i ettepanek: kaugema, viimase ringi lapsed saaksid koju esimese ringiga ning lähemad hilisemaga ehk vahetada ringid ära. Mureks kaugemate laste pikk ooteaeg – buss jääb hiljaks, buss on liialt väike (sõitjate arv on suur).
Lapsevanem Priit Lahemaa tõstatas (jaanuaris) küsimuse teavituste kohta, kui koolibussid hilinevad või on midagi juhtunud, et lapsevanemad teaks ise organiseeruda.
P.Narusk: sõitsin ise liin nr.10 läbi, kontrollisin logi ja rääkisin ka bussifirmaga. Liin teeb 2 erinevat ringi ning see on sobitatud kahe kooli õpilasteveo graafikuga, seetõttu ei saa ringe vahetada. Logi põhjal bussi hilinemisi ei avastanud ja bussifirma sõnul suuremaks bussiks vajadust ei ole,  bussijuhi hinnangul ei ole buss ülekoormatud.
P.Narusk: bussifirmad kinnitavad, et neil on olemas kontaktid ja nad alati teavitavad kui buss hilineb või on midagi juhtunud.
A.Kirsman: kooliliinide analüüsi võib kindlasti teha ning kõike, mida võimalik võetakse arvesse.
I.Link: bussi teemat on arutatud varem komisjonis; kiipkaartide kasutusele võtmine aitab paremini analüüsida. Uue hanke aluseks on piisava informatsiooni kogumine.
Otsus: teema on vallavalitsuse arutada koostöös lapsevanematega, see ei ole HK otsustuspädevuses. Optimaalse ja realistliku sõidugraafiku koostamiseks võiks vallavalitsus analüüsida busside reaalset liikumist ja täituvust. Vajadusel kaaluda busside varustamist mingiks perioodiks GPS-jälgimise seadmetega, et saada tõesed andmed. Samuti tuleks analüüsida busside kasutamist, et hinnata busside täituvust.


4. Koolikottide raskus (direktor)
K.Tarik: oleme täna üle kaalunud õpikud-vihikuid tunniplaani järgi, probleem pigem 5.-9.kl; keskkoolis mitte, algklassides pigem mitte. Oleme üle vaadanud õpikute varud, leidnud võimalikud erinevad lahendused. Õpetajatele on antud üleskutse leida ideid, kuidas veelgi vähendada õpikute tassimist. Samuti saavad nad anda e-kooli kaudu teada, mida on järgmises tunnis vaja, mida mitte. 
Küsimus: suurem probleem on suuskade kaasa võtmine või mitte võtmine, vajalik teavitus e-koolis.
I.Eeriksoo: Suusahooaeg algab pärast jõuluvaheaega ja sellest teavitab iga kehalise õpetaja oma klasse. 
R.Raudla: ei ole nõus, et probleem vaid keskastmes, sest ka tänased kaalumised algklassides näitasid, et koolikotid on lubatust oluliselt raskemad  
Ettepanek: e-kooli teated tuleb õpetajatel kirjutada teatud kellaajaks, näiteks hiljemalt kell 16, sest nagu selgus kohapealses arutelus, on õpetajate „stiilid“ väga erinevad. 
K.Tarik: Kontrollime antud teemat. Kool teavitab, mis on hiliseim kellaaeg e-kooli ülesannete sisestamiseks.  
Küsimus Made Viljur-Voit : Kuidas on praegu olukord garderoobikappidega? K.Tarik: Garderoobi kappe ei tule.
Otsus: kooli poolt on erinevad võimalused arutluse all ning võetakse vastavalt kasutusele. Uued ettepanekud on alati oodatud.

5. Vallavalitsuse vastus 28.03.2022 hoolekogu pöördumisele
Hoolekogu esimees saatis 5.märtsil 2022 vallavalitsusele päringu Kuusalu KK renoveerimise järgmise etapi plaanide ja rahastamise kohta, samuti uutele õpetajatele elamispinna pakkumise võimaluste kohta.
Vastus saabus HK postkasti 30.märtsil. 
A.Kirsman: püüdsime vastata võimalikult täpselt. Kuusalu kooli renoveerimine on prioriteet järgmistel aastatel, strateegias on konkreetsed summad arvestatud. Kõik sõltub ka olukorrast maailmas sh milliseks kujunevad kütuse ja materjalide hinnad.
Noorte/uute õpetajate leidmine – Kuusalu vallavalitsus arutas kõikvõimalikke meetmeid, et valla kortereid renoveerida. Need korterid pole õpetajatele broneeritud, vald eraldab need vastavalt vajadusele õpetajale, tugispetsialistile või perearstile. Valla seisukohast on nad kõik võrdselt vajalikud spetsialistid. Vallavalitsus on leidnud võimaluse, et neid muuta elamiskõlbulikuks. 
K.Tarik: Kas korterit, mis on vanas õpetajate majas, on võimalik pakkuda uuele õpetajale? 
A.Kirsman: Selleks peab vald otsustama ja eraldama vahendid, et seda remontida. Samuti peab vallavalitsus otsustama, millises mahus neid renoveeritakse.
I.Link: vaba üüriturg, mis tekkis seoses Ukraina pagulastega. Kas sealsetel pakkujatel korteriomanikel on huvi neid üürida ka õpetajatele ja vallavalitsus saab seda toetada?
A.Kirsman: pagulasi paigutatakse tähtajalise lepinguga valla pindadele, hetkel ainult üks. Teised on paigutatud erapindadele. Kõik kolm korterit vajavad remonti. 
R.Raudla: Kes selle teemaga konkreetselt tegeleb? 
A.Kirsman: Peeter Narusk
Ettepanek K.Kaisel: Kas see on liiga utoopiline mõte? Aga kui näiteks tuleks mingi osa vanemaid ja aitaks teha korda ühe korteri just nimelt õpetajate tarbeks. Kasvõi lihtsalt tööd tehes heategevuse alusel?
I.Link: Kooli renoveerimise projekt – selleks, et järgmisel aastal saaks projekteerima hakata, tuleb sel aastal juba kooli poolt planeerima hakata. Mis on järgmised sammud ja milline on eelarve?
A.Kirsman:  Annan selle teema edasi. 
R.Raudla: Kes on vallavalitsuse poolne projektijuht, kes vastutab edasiste kooli renoveerimistööde/tegevuste eest?
A.Kirsman: Kair Tammel – valla arendusjuht.
I.Link: Palun Anu Kirsmani poolt edastada sõnum valda, et kindlasti koheselt kooli renoveerimise projektiga edasi minna. 
R.Raudla: Arvestades valla eelarvet ja ehitushindade hüppelist tõusu on selge, et edaspidine renoveerimine tuleb jagada mitmesse etappi ja sellega tuleb tegeleda, hetkel on valla tegevusplaan ebaselge.
I.Link: Teha töögrupp, kes hoiavad teemat aktuaalsena. Kaasatud peaks olema kool +hoolekogu+ vald. 
K.Tarik: Töögrupi eesmärk oleks ehitustehniline lahendus kokku viia eelarvega ja ehitusliku logistikaga, mis toetaks tugevalt renoveerimise edasiminekut. 
I.Link: mis on järgmised konkreetsed sammud, mis tegevused toimuvad ja millal?
K.Tarik: Projekteerimine võtab aega 9 kuud, ehitushange võtab 3 kuud. Selleks, et kasutada 2022.aasta eelarves olevat 2M EUR, siis tuleb alustada koheselt.
R.Raudla: Ootame valla poolselt projektijuhilt reaalset plaani rahaliste vahendite kasutamisega.
HK poolt tuleb kindlasti teha vastuskiri.

Otsustati: 
1) A.Kirsman viib vallavalitsusele HK sõnumi, et kooli renoveerimise projektiga tuleb koheselt edasi tegeleda tegeleda ja HK ootab valla arendusjuhilt konkreetset tegevusplaani. HK saadab selle kohta vastuskirja. 
2) Vajadusel moodustada kolme osapoole töögrupp, kes hoiab teemat aktuaalsena ning toetab tugevalt kooli renoveerimise kavas püsimist. 
3) Ootame valla poolselt vastutajalt konkreetset plaani 2022.aastaks eraldatud rahaliste vahendite kasutamise kohta. Samuti ülevaadet, millised summad on planeeritud Kuusalu KK investeeringuteks aastatel 2023-2025.

R.Raudla: Kas ja kes valla poolt on analüüsinud, kui palju on Täpitiiva ekspluatatsioonikulu/m2 kohta väiksem, kui kooli vanades osades, et näidata kuidas kooli renoveerimine hoiab kokku valla raha? Kas päikesepaneelid töötavad, kes kontrollib. 
K.Tarik: Vastava koolituse on saanud Peeter Narusk, kool ei oma infot mõõtmistest või analüüsidest. 


6. Koolijuhi info
1) Õpilastele töötubade päev
Kutsume üles lapsevanemaid pakkuma erinevaid töötubasid – kõikvõimalikke erinevaid tegevusi. Kuupäev täpsustamisel. Õpilased registreerivad soovitud töötubadesse, mida tuleb läbi viia 3 erinevale grupile (20 õpilast; 45min; 14-15 töötuba). 
Sise/välis – piiranguid pole, kooli territooriumil.

2) Ettevõtluspäev 10.mail 2022.a.
Suunatud Kuusalu valla koolide 9.-12.klassidele . 
Erinevad tegevuse suunatud noorte tööturule sisenemiseks: psühhobuss, tõhusa õppimise töötuba, CV koostamine, töövestluse simulatsioon, noorte töötamise seadusandlus, rahamäng, jne. Oodatakse rahatarkuse ja läbipõlemise töötuba läbiviijaid.
Teine osa päevast KuEL „töömess“ ca kümne Kuusalu valla ettevõtte poolt.


7. R.Raudla – ülevaade laste ja perede komisjoni tööst
Pahupoolelt on lisaks e-sigarile lisandunud mokatubakas ja libliknoad. T.Tomson: Faktitäpsuse huvides: libliknoad on EV-s üldreeglina keelatud juhul, kui tera on mõlemapoolselt teritatud, kuid kooli territooriumil on igasugused noad nii või teisiti keelatud.

Uus kord, kus kodukorra vastu eksinud õpilase seletuskirja ühe osa peab täitma ka lapsevanem, on töös. Täna on koolis 9 õpilast, kellele on tehtud viimane hoiatus, järgmine samm on juba valla komisjoni ees koos lapsevanemaga oma mitterahuldavat käitumist selgitada. Edasi järgneb lastekaitse ja/või politseimenetlus.
Kuna laste riskikäitumise osas on trendid negatiivsed, siis otsustati, et kõikides valla koolides tuleb rohkem tegeleda lastele infokontaktide jagamisega, ehk laps teaks millise mure/probleemiga ta kuhu või kelle poole saab pöörduda. KKK-s teevad kõik klassid koostöös klassijuhtajaga vastavad infoplakatid, tähtaeg on 22.04.22 
Tervistkahjustavate pahede puhul on märksõnadeks eelkõige ennetustöö.
Koolis toimus esimene suitsetamise ennetusloeng 7-9.klassidele Lootuse küla esindajate poolt, mille tagasiside kooli poolt oli väga hea. 
On ülioluline viia ennetus madalamatesse klassidesse, minu seisukoht alates 3.klassist. Kindlasti tuleb informeerida ka lapsevanemaid ja kooli töötajaid. Komisjon otsib võimalusi koolitusteks lapsevanematele, sest paljude probleemide algus on lapse ja vanemate vähene omavaheline suhtlus. Oluline et vanemad oskaksid näha lapse probleeme ka siis, kui laps ise ei räägi.

Järgmine HK koosolek:
Järgmise HK koosoleku aja ja päevakorra algatab HK esimees koos aseesimehega.

